สวัสดีครับ 1.อยากสอบถามคุณว่า วัคซีนพิษสุนัขบ้าเข็มกระตุ้นสามารถป้องกันการติดเชื้อไปได้กี่เดือนหรือสามารถป้องกันไปได้ระยะเวลานานแค่ไหน จะสูงจนป้องกันโรคได้ในวันที่เท่าไร 2.จากที่ศึกษาคือภายใน 6 เดือนฉีดกระตุ้น 1 เข็ม ไม่ต้องให้ อิมมูโนโกลบุลิน ถ้าเกิน 6 เดือน ฉีดกระตุ้นสองเข็ม ห่างกัน 3 วัน ไม่ต้องให้ อิมมูโนโกลบูลิน อยากสอบถามคุณว่า ถ้าถูกกัดซ้ำภายใน 1 วันหลังจากฉีดวัคซีน หรือสองวัน สามวัน หรือหนึ่งสัปดาห์ ซึ่งยังไม่ถึงหกเดือน มีหลักเกณฑ์อย่างไรว่าจะต้องไปรับการฉีดวัคซีนเข็มกระตุ้นหรือไม่ครับ 3.ตอนนี้กังวลมากเลยครับ เวลาไปนอกบ้านหรือเดินอยู่ข้างถนนจะมีอาการกังวลตลอดกลัวว่า เราจะโดนกัดโดนข่วนหรือไปโดนน้ำลายสัตว์แล้วเราไม่รู้ตัวหรือไม่ ต้องคอยสังเกตข้างทางตลอดเวลา หรือบางทีมีรอยแผลเกิดขึ้นตามตัวทั้งๆที่ไม่ได้สัมผัสสัตว์เลย ก็จะชอบคิดเอาเองจะเป็นพิษสุนัขบ้าจากแผลนั้นหรือเปล่าหรือเราถูกข่วนถูกกัดไม่รู้ตัว ตอนนี้เป็นกังวลมากเลยครับ พอได้ไปฉีดวัคซีนเข็มกระตุ้นก็จะสบายใจขึ้น แต่สักพักอาการแบบนี้ก็จะวนมาอีก 4.สัตว์จะต้องกัดหรือข่วน เลียบาดแผลโดยบาดแผลมีเลือดออก และต้องสัมผัสกับน้ำลายสัตว์ในตอนนั้น เดี๋ยวนั้นเลยใช่ไหมครับถึงจะมีความเสี่ยงรับเชื้อพิษสุนัขบ้าได้
สวัสดีค่ะ 1.หลังฉีดวัคซีนพิษสุนัขบ้าครบ 3 เข็ม ร่างกายก็จะกระตุ้นสร้างภูมิคุ้มกันขึ้นมาภายใน 14 วัน และเมื่อฉีดครบ 4 เข็ม (ฉีดแบบเข้าใต้ผิวหนัง) หรือครบ 5 เข็ม (ฉีดแบบเข้ากล้ามเนื้อ) ระดับภูมิคุ้มกันก็จะสูงเพียงพอในการป้องกันโรคไปได้นานประมาณ 1 ปีค่ะ2. เมื่อฉีดวัคซีนพิษสุนัขบ้าอย่างน้อย 3 เข็มแล้ว ก็จะถือว่าร่างกายมีภูมิคุ้มกันต่อเชื้อ ดังนั้น หากภายหลัง โดนสัตว์กัดหรือข่วนอีก ก็ให้ฉีดกระตุ้น ไม่ต้องเริ่มฉีดใหม่ให้ครบ 4 หรือ 5 เข็ม หรือหากยังไม่เกิน 6 เดือนนับจากที่ฉีดเข็มสุดท้ายไป ก็ให้ฉีดกระตุ้น 1 เข็ม และไม่ต้องให้อิมมูโนโกลบูลิน แต่หากเกิน 6 เดือน ก็ให้ฉีดกระตุ้นสองเข็ม ห่างกัน 3 วัน ไม่ต้องให้อิมมูโนโกลบูลินเช่นกัน ส่วนกรณีที่ยังไม่เกิน 1 เดือน อาจยังไม่จำเป็นต้องฉีดกระตุ้นค่ะ3. การจะติดเชื้อพิษสุนัขบ้านั้น จะติดจากการสัมผัสโรคโดยตรงเท่านั้น คือโดนสัตว์กัด ข่วน เลียตา ปาก จมูก บาดแผล ส่วนการไปโดนน้ำลายสัตว์โดยเราไม่รู้ตัว หรือเกิดบาดแผลโดยไม่รู้ตัว ไม่ได้ถือว่ามีความเสี่ยงต่อการติดเชื้อพิษสุนัขบ้าค่ะ เพราะเราไม่ได้เห็นสัตว์มากระทำกับเราโดยตรงค่ะ